**CONVENI DE DESPLEGAMENT DE L’ATRIBUCIÓ DE L’EXERCICI DE LA COMPETÈNCIA DE L’AJUNTAMENT DE MONTORNÈS DEL VALLÈS DE GESTIÓ DELS RESIDUS MUNICIPALS I DELS RESIDUS COMERCIALS AL CONSORCI PER A LA GESTIÓ DELS RESIDUS DEL VALLÈS ORIENTAL**

**REUNITS**

D’una part, el senyor Pedro Rodríguez Rodríguez, president del Consorci per a la Gestió dels Residus del Vallès Oriental, en endavant Consorci, assistit per la senyora Helena Iserte Rovira, secretària del Consorci.

I, de l’altra, el senyor José Antonio Montero Domínguez, alcalde president de l’Ajuntament de Montornès del Vallès, assistit per la senyora Julia Cid Barrio, secretària de la Corporació.

**INTERVENEN**

El president del Consorci en virtut del que disposa l’article 11 dels seus Estatuts, facultat expressament per a aquest acte per acord de la Comissió Executiva.

L’alcalde president de l’Ajuntament, en virtut del que disposa l’article 21 de la Llei 7/1985, de 2 d’abril, reguladora de les bases del règim local.

Les secretàries per raó del càrrec i per donar fe de l’acte, d’acord amb l’article 3 del Reial decret 128/2018, de 16 de març, pel qual es regula el règim jurídic dels funcionaris d’Administració local amb habilitació de caràcter nacional.

Els compareixents es reconeixen mútuament la capacitat legal necessària per atorgar aquest conveni i, per aquesta raó,

**MANIFESTEN**

1. Que l’11 de març de 1998, el Ple del Consell Comarcal del Vallès Oriental va aprovar els Estatuts del Consorci per a la Gestió dels Residus del Vallès Oriental (Publicats en el DOGC núm. 2.613 de 3 d’abril de 1998 i al BOPB núm. 69 de 21 de març de 1998).
2. Que l’Ajuntament de Montornès del Vallès, -en endavant, l’Ajuntament-, en sessió plenària de 9 de març de 1998, va aprovar definitivament la constitució del Consorci, així com llurs Estatuts.
3. Que el 25 de maig de 1999, el Consell Plenari del Consorci va aprovar la modificació dels Estatuts del Consorci, pel que fa a la competència del Consell Plenari per aprovar la modificació dels estatuts (Publicada en el BOPB núm. 175 de 22 de juliol de 1999 i en el DOGC núm. 2.940 de 28 de juliol de 1999).
4. Que el 19 de maig de 1999, la Comissió Executiva del Consorci va acordar modificar la seu del Consorci per a la Gestió dels Residus del Vallès Oriental, i establir-la al Camí Ral, s/n, de Granollers.
5. Que el 27 de juny de 2018, el Consell Plenari del Consorci va aprovar la modificació dels Estatuts del Consorci, amb la finalitat d’adaptar-los a la Llei 40/2015, d’1 d’octubre, de règim jurídic del sector públic, que introdueix el nou règim jurídic dels Consorcis establert per la Llei 27/2013, de 27 de desembre, de racionalització i sostenibilitat de l'Administració local, i a la Llei 15/2014, de 16 de setembre, de racionalització del sector públic i altres mesures de reforma administrativa, que estableix un nou règim jurídic per als consorcis que afecta al dret de separació del consorci per part dels seus membres i a la dissolució i liquidació del mateixos (publicada la modificació en el BOPB núm. CVE2019013614, de 15 de juliol de 2019, i en el DOGC núm. 7854, de 15 de juliol de 2019).
6. Que el Consorci és una entitat de naturalesa associativa i de caràcter local constituïda a l'empara d'allò que disposa l'article 269 i següents del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, en endavant TRLMRLC, i l’article 312 i següents del Decret 179/1995, de 13 de juny, pel qual s’aprova el Reglament d'obres, activitats i serveis dels ens locals.

D’acord amb l’article 3 dels seus estatuts, el Consorci esta integrat per: a) El Consell Comarcal del Vallès Oriental, b) Els ajuntaments de la comarca del Vallès Oriental següents: L'Ametlla del Vallès, Bigues i Riells, Caldes de Montbui, Campins, Canovelles, Cardedeu, Fogars de Montclús, Les Franqueses del Vallès, La Garriga, Granollers, Gualba, La Llagosta, Lliçà d'Amunt, Lliçà de Vall, Llinars del Vallès, Martorelles, Mollet del Vallès, Montmeló, Montornès del Vallès, Montseny, Parets del Vallès, La Roca del Vallès, Sant Antoni de Vilamajor, Sant Celoni, Sant Esteve de Palautordera, Sant Feliu de Codines, Sant Fost de Campsentelles, Sant Pere de Vilamajor, Santa Eulàlia de Ronçana, Santa Maria de Martorelles, Santa Maria de Palautordera, Tagamanent, Vallgorguina, Vallromanes, Vilalba Sasserra, Vilanova del Vallès, c) Els ajuntaments de Castellcir, Castellterçol, Granera i Sant Quirze Safaja, que havent format part de la Comarca del Vallès Oriental s'han integrat a la comarca del Moianès, i d) El Consorci Besòs Tordera.

1. Que el Consorci té per objecte la gestió unificada de les activitats i serveis en matèria de residus, que són competència dels ens integrants al Consorci i, molt especialment, les competències en la matèria que els hi assigni la normativa en cada moment vigent.

El Consorci presta als ajuntaments consorciats, entre d’altres, el servei de deixalleries, el servei de recollida selectiva, el servei de tractament de la fracció orgànica, el servei de transferència de la resta i el servei de valorització de la resta i el servei de caracterització de la resta. Els ajuntaments adherits al Consorci que reben aquests serveis han d’abonar al Consorci el preu públic que determinen les ordenances reguladores dels preus públics dels respectius serveis, aprovades anualment pel Consell Plenari del Consorci.

A més a més, el Consorci presta als ajuntaments adherits al Consorci el servei de recollida de residus municipals i assimilables que, per les seves particularitats, es regula mitjançant convenis ad hoc.

1. Que el Consorci gaudeix de personalitat jurídica pròpia i de plena capacitat jurídica i d’obrar per crear i gestionar serveis i activitats dintre de l’àmbit de les finalitats estatutàries, per a la qual cosa pot emprar qualsevol de les formes de gestió de serveis que preveu la legislació de règim local.

El Consorci encarrega a Serveis Ambientals del Vallès Oriental, SA, en endavant SAVO, SA, empresa pública de titularitat exclusivament del Consorci, entre d’altres, el servei de recollida selectiva als ens integrants al Consorci, el servei de recollida de residus municipals i assimilables que es presta als ens integrants al Consorci que, per les seves particularitats, es regula mitjançant convenis ad hoc, i la gestió de la xarxa comarcal de deixalleries.

1. Que l’Ajuntament de Montornès del Vallès presta el servei de recollida selectiva de totes les fraccions de forma indirecta a través d’un operador privat.
2. Que el 30 de gener de 2019, l’Ajuntament de Montornès del Vallès i Corporación CLD, Servicios Urbanos de Tratamiento de Residuos, SL (en endavant, CLD), van formalitzar el contracte del servei de neteja viària, recollida de residus i inspecció a Montornès del Vallès.

D’acord amb la clàusula 38 del plec de clàusules administratives que regeixen l’esmentat contracte, *“(...) finalitzat el termini del servei d’aquest contracte, i en cas que la duració del contracte fos inferior al període d’amortització, l’Ajuntament té la potestat de decidir amortitzar-los i abonar els terminis que restin, o bé no fer-ho i retornar-los a l’empresa adjudicatària.*

*Quedaran subjectes a reversió, tots els vehicles motoritzats, material i eines elèctriques i mecàniques, i papereres.*

*Els vehicles s’hauran de tornar a l’Ajuntament en perfecte estat de funcionament.*

*Per aquest motiu uns mesos abans de la finalització del servei, l’Ajuntament designarà un interventor tècnic, el qual valorarà l’estat de la maquinària i decidirà quines accions de reparació faran falta pel bon funcionament dels equips.*

*Qualsevol d’aquestes reparacions aniran a càrrec del contractista i no pas de l’Ajuntament.”*

D’acord amb la clàusula 3.2.2. del plec de prescripcions tècniques que regeix el contracte, *“Per realitzar el servei de recollida de residus de totes les fraccions, l’adjudicatari disposarà de 2 camions de recollida lateral amb elevador a la dreta que com a mínim tindran les següents característiques que es detallen a continuació. Aquests camions es trobaran en perfecte estat de funcionament i els seus costos en repercutiran en règim d’amortitzacions, amb una durada de 10 anys des del 1/02/2019, i aquests revertiran a l’Ajuntament en finalitzar les amortitzacions.”*

I d’acord amb la clàusula 3.9 del plec de prescripcions tècniques “*Al finalitzar el contracte, tots els materials adscrits al mateix servei, passaran a propietat de l’Ajuntament.*

*Els vehicles s’hauran de tornar a l’Ajuntament en perfecte estat de funcionament.*

*Per aquest motiu uns mesos abans de la finalització de la concessió, l’Ajuntament nomenarà un interventor tècnic, el qual valorarà l’estat de la maquinària i decidirà quines accions de reparació faran falta pel bon funcionament dels equips.*

*Qualsevol d’aquestes reparacions aniran a càrrec del contractista i no pas de l’Ajuntament.*

*En el cas que el material tingui un valor residual no amortitzat, l’Ajuntament tindrà la possibilitat d’abonar el que resti per amortitzar a l’empresa, o bé que l’amortització sigui assumida per la nova empresa que assumeixi el contracte.”*

1. Que el Consorci i l’Ajuntament estem interessats en aprovar un conveni de desplegament de l’atribució de l’exercici de la competència de l’Ajuntament de Montornès del Vallès de gestió dels residus municipals i dels residus comercials al Consorci per a la Gestió dels Residus del Vallès Oriental, que reguli tots els serveis que el Consorci presta a l’Ajuntament.
2. Aquest nou model de recollida de residus es farà efectiu un cop s’hagin dut a terme les actuacions necessàries per a la seva implementació.

**CONSIDERACIONS JURÍDIQUES**

1. Els articles 26.1 de la Llei 7/1985, de 4 d’abril, reguladora de les bases del règim local, en endavant LBRL, i 67 del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril, en endavant TRLMRL, disposen que la recollida de residus és un servei que ha de ser prestat per tots els municipis, i que el servei de tractament de residus ho ha de ser en municipis de població superior a 5.000 habitants.
2. L’article 42 del Text refós de la Llei reguladora dels residus de Catalunya, aprovat pel Decret legislatiu 1/2009, de 21 de juliol, disposa que la gestió dels residus municipals és una competència pròpia del municipi, que ha de prestar, com a mínim, el servei de recollida, de transport, de valorització i de disposició del rebuig d’aquests residus.
3. L’article 1 dels Estatuts del Consorci aprovats definitivament pel Ple del Consell Comarcal del Vallès Oriental l’11 de març de 1998 (Publicats en el DOGC núm. 2.613 de 3 d’abril de 1998 i al BOPB núm. 69 de 21 de març de 1998) i modificats pel Consell Plenari del Consorci el 25 de maig de 1999 (Publicada la modificació en el BOPB núm. 175 de 22 de juliol de 1999 i en el DOGC núm. 2.940 de 28 de juliol de 1999) i pel Consell Plenari del Consorci el 27 de juny de 2019 (publicada la modificació en el BOPB núm. CVE2019013614 de 15 de juliol de 2019 i en el DOGC núm. 7854 de 15 de juliol de 2019), quan estableix que aquest es constitueix com a entitat pública de caràcter associatiu i amb personalitat jurídica pròpia, per a la creació, gestió i prestació, de forma unificada, de serveis i activitats d’interès comú en matèria de residus a la comarca del Vallès Oriental, que són de la competència dels ens integrats al Consorci i, molt especialment, les competències en la matèria que els assigni la normativa en cada moment.
4. L’article 2 dels Estatuts del Consorci quan estableix que aquest pot emprar qualsevol de les formes de gestió de serveis que preveu la legislació de règim local.
5. Els articles 85 de la LBRL i 249 del TRLMRL quan disposen que els serveis públics locals es poden gestionar directament o indirectament.
6. Els articles 47 a 53 de la Llei 40/2015, d’1 d’octubre, de règim jurídic del sector públic, pel que fa la regulació dels convenis.

L’article 47 d’aquesta norma defineix els convenis de la següent manera: “*Són convenis els acords amb efectes jurídics adoptats per les administracions públiques, els organismes públics i entitats de dret públic vinculats o dependents o les universitats públiques entre si o amb subjectes de dret privat per a una finalitat comuna (...)”*

Així mateix, en termes similars a la Llei 26/2010, aquest article fa una definició en negatiu del terme “conveni” d’acord amb el redactat següent: *“No tenen la consideració de convenis, els protocols generals d’actuació o instruments similars que comportin meres declaracions d’intenció de contingut general o que expressin la voluntat de les administracions i parts subscriptores per actuar amb un objectiu comú, sempre que no suposin la formalització de compromisos jurídics concrets i exigibles. Els convenis no poden tenir per objecte prestacions pròpies dels contractes. En aquest cas, la seva naturalesa i règim jurídic s’ha d’ajustar al que preveu la legislació de contractes del sector públic.”*

1. Els articles 110 de la Llei 26/2010, de 3 d’agost, de règim jurídic i de procediment de les administracions públiques de Catalunya, i 40 de la Llei 40/2015, d’1 d’octubre, de règim jurídic del sector públic, pel que fa el contingut mínim dels convenis.
2. L’article 50 de la Llei 40/2015, d’1 d’octubre, de règim jurídic del sector públic, disposa que *“Sense perjudici de les especialitats que la legislació autonòmica pugui preveure, és necessari que el conveni s’acompanyi d’una memòria justificativa on s’analitzi la seva necessitat i oportunitat, el seu impacte econòmic i el caràcter no contractual de l’activitat en qüestió, així com el compliment del que preveu aquesta Llei.”*
3. Els articles 6.1 i 31.1 b) de la Llei 9/2017, de 8 de novembre, de contractes del sector Públic (LCSP), pel que fa la regulació dels convenis i la seva exclusió de l’àmbit d’aplicació de la LCSP.

D’acord amb les manifestacions i les consideracions jurídiques exposades, les parts subscriuen aquest conveni que subjecten als següents,

**PACTES**

Primer. Aquest conveni té per objecte el desplegament de l’atribució de l’exercici de la competència de l’Ajuntament al Consorci en relació amb la gestió dels residus municipals següents:

1. Serveis regulats mitjançant preus públics:

* Servei de gestió dels residus recollits a les deixalleries que integren la xarxa de deixalleries del Consorci, d’acord amb les condicions tècniques i econòmiques establertes a l’ordenança reguladora del servei de deixalleries aprovada anualment pel Consell Plenari del Consorci.
* Servei de recollida i gestió del paper i cartó, vidre i envasos lleugers recollits selectivament (SCRS), d’acord amb les condicions tècniques i econòmiques establertes a l’ordenança reguladora del servei de recollida selectiva aprovada anualment pel Consell Plenari del Consorci. El servei a prestar disposarà dels mitjans materials necessaris i les característiques tècniques del mateix són les que consten a l’informe tècnic-econòmic de la ordenança del servei. En tot cas s’hauran de recollir els residus d’aquestes fraccions que es trobin en les àrees de recollida al voltant dels contenidors. També s’inclou la col·locació dels contenidors desplaçats de la seva ubicació original i els moviments que siguin necessaris per canvis d’ubicació, esdeveniments, la neteja, manteniment, reparació i substitució dels contenidors reparables. També s’inclou aquí la recollida dels contenidors d’envasos i vidre domèstics de càrrega lateral que existeixen en algunes empreses segons marca el projecte de servei així com els contenidors d’envasos de càrrega posterior que es puguin recollir amb la recollida prèvia de dita fracció.
* Servei de gestió de la fracció orgànica, d’acord amb les condicions tècniques i econòmiques establertes a l’ordenança reguladora del servei de tractament de la fracció orgànica aprovada anualment pel Consell Plenari del Consorci.
* Servei de transferència de la fracció resta, si escau, d’acord amb les condicions tècniques i econòmiques establertes a l’ordenança reguladora del servei aprovada anualment pel Consell Plenari del Consorci.
* Servei de transferència de la fracció envasos, si escau, d’acord amb les condicions tècniques i econòmiques establertes a l’ordenança reguladora del servei aprovada anualment pel Consell Plenari del Consorci.
* Servei d’eliminació de la fracció resta, d’acord amb les condicions tècniques i econòmiques establertes a l’ordenança reguladora del servei de transferència de la resta si escau i a l’ordenança reguladora del servei de valorització de la resta, aprovades anualment pel Consell Plenari del Consorci.
* Servei de caracteritzacions de la fracció resta si escau, d’acord amb les condicions tècniques i econòmiques establertes a l’ordenança reguladora del servei de les caracteritzacions, aprovada anualment pel Consell Plenari del Consorci.

1. Altres serveis:

* Recollida de les fraccions de resta, FORM de residus municipals domiciliaris mitjançant contenidors a la via pública.
* Recollida de les fraccions resta, FORM dels residus assimilables a municipals d’indústries i comerços mitjançant contenidors exclusius mitjançant sistema de recollida de càrrega lateral i càrrega posterior o porta a porta, continuant amb el sistema de recollida actual. El servei també inclou un servei especial per a la retirada de la FORM de les peixateries del municipi.
* Recollida de les fraccions vidre de càrrega posterior dels residus assimilables a municipals d’indústries i comerços mitjançant contenidors exclusius.
* Recollida de les fraccions d’envasos de càrrega posterior dels residus assimilables a municipals d’indústries i comerços mitjançant contenidors exclusius en el cas que aquests no es puguin recollir amb la recollida prèvia del servei comarcal de recollida selectiva.
* Recollida porta a porta del cartró de comerços i indústries.
* Recollida porta a porta concertada dels residus voluminosos municipals.
* Recollida porta a porta concertada dels residus de restes de poda particular.
* Pre-recollida dels residus de les àrees de contenidors prèvia a la recollida real dels contenidors.
* Rentat interior dels contenidors de resta i FORM.
* Neteja exterior dels contenidors de resta i FORM i de les seves àrees.
* Servei de manteniment tan preventiu com correctiu dels contenidors de resta i FORM.
* Servei de moviment i substitució de contenidors de resta i FORM. Excloses les tasques a prestar per part del servei de neteja viària.
* Servei de recollida de residus de festes i esdeveniments festius de totes les fraccions.
* Servei de recollida de residus dels mercats de venda no sedentària setmanals.
* Recollida dels abocaments de residus en zones públiques assimilables a residus voluminosos.
* Deixalleria mòbil.
* Retirada i tractament de les caixes de voluminosos, fusta, runa i poda de l’Ajuntament ubicades a la deixalleria de Montornès del Vallès.

Els serveis esmentats així com les freqüències i horaris es prestaran d’acord amb les condicions tècniques i econòmiques establertes als calendaris de cada servei que consten en els annexos d’aquest conveni i en el projecte de servei.

Nogensmenys, es podran incorporar mitjançant addenda els serveis addicionals que acordin les parts.

Segon. La gestió dels residus municipals indicats en el pacte primer d’aquest conveni que assumeix el Consorci comprèn, en funció de la tipologia de residu i d’acord amb les condicions tècniques establertes a l’Annex d’aquest conveni, els serveis següents:

1. Recollida, entenent com a tal, segons la redacció de l’article 3.2 a) del Text refós de la Llei reguladora dels residus, aprovat pel decret legislatiu 1/2009, de 21 de juliol, l’operació consistent en recollir, classificar o agrupar residus per transportar-los, d’acord amb la forma establerta als annexes del present document.
2. Transport, entenent com a tal, segons la redacció de l’article 3.2 b) del Text refós de la Llei reguladora dels residus, aprovat pel decret legislatiu 1/2009, de 21 de juliol, l’operació de trasllat dels residus des del lloc de recollida fins a les plantes de reciclatge, tractament o disposició del rebuig.
3. Valorització, entenent com a tal, segons la redacció de l’article 3.1 f) del Text refós de la Llei reguladora dels residus, aprovat pel decret legislatiu 1/2009, de 21 de juliol, qualsevol dels processos enumerats per l’annex II.B de la Decisió de la Comissió 96/350/CEE, de 24 de maig, per la qual s’adapten els annexos II.A i II.B de la Directiva 75/442/CEE, relativa als residus, i publicats en l’annex 1.B de l’Ordre MAM/304/2002, de 8 de febrer, per la qual es publiquen les operacions de valorització i eliminació de residus i la llista europea de residus.
4. Tractament, entenent com a tal, segons la redacció de l’article 3.3 d) del Text refós de la Llei reguladora dels residus, aprovat pel decret legislatiu 1/2009, de 21 de juliol, l’operació o conjunt d’operacions de canvi de característiques físiques, químiques o biològiques d’un residu per tal de reduir o neutralitzar les substàncies perilloses que conté, recuperar-ne matèries o substàncies valoritzables, facilitar-ne l’ús com a font d’energia o afavorir-ne la disposició del rebuig.
5. Gestió de les compensacions econòmiques fixades amb els sistemes integrats de gestió Ecoembalajes España, SA, i Sociedad Ecològica para el Reciclado de los Envases de Vidrio; gestió de la venda de paper i cartró; així com, en el seu cas, el retorn del cànon sobre la deposició de residus.

Tercer. El Consorci presta els serveis de recollida i transport derivats d’aquest conveni mitjançant SAVO, SA, que també gestiona les compensacions econòmiques fixades amb els sistemes integrats de gestió Ecoembalajes España, SA, i Sociedad Ecològica para el Reciclado de los Envases de Vidrio; i el retorn del cànon sobre la deposició de residus, d’acord amb les condicions de cada servei establertes als respectius annexos d’aquest conveni.

Els serveis de tractament i valorització derivats d’aquest conveni es realitzaran mitjançant gestor autoritzat per l’Agència de Residus de Catalunya en funció de la tipologia de residu.

Les condicions tècniques dels serveis objecte d’aquest conveni poden ser modificades previ acord d’ambdues parts.

Quart. Per a la gestió dels serveis de recollida i transport indicats en el pacte primer d’aquest conveni, SAVO,SA, subrogarà el personal de CLD següent:

|  |  |  |  |  |  |
| --- | --- | --- | --- | --- | --- |
| **PERSONA** | **CATEGORIA** | **ANTIGUITAT** | **JORNADA**  **ANUAL (2024)** | **JORNADA** | **SOU**  **BRUT**  **ANUAL 2023\*** |
| GR GA, E | Conductor recollida | 12/10/2008 | 1.688,58 hores | 100% | 46.005,10 € |
| HI MO, FJ | Conductor recollida | 11/04/2006 | 1.688,58 hores | 100% | 36.744,38 € |
| MA FE, J | Peó recollida | 11/12/2008 | 1.688,58 hores | 100% | 31.002,52 € |
| TI CA, F | Conductor recollida | 01/02/2012 | 1.688,58 hores | 100% | 49.328,14 € |
| PU UR, J | Peó especialista | 15/04/2019 | 1.688,58 hores | 100% | 37.568,41 € |
| VI CU, D | Peó especialista | 03/02/2017 | 1.688,58 hores | 100% | 36.798,39 € |

\* El sou brut anual no inclou les variables

Cinquè. Per a la gestió dels serveis de recollida i transport indicats en el pacte primer, els vehicles propietat de CLD adscrits al servei de recollida de residus en virtut del contracte esmentat a la manifestació X, passaran a ser propietat de SAVO, SA, que assumirà l’amortització pendent d’aquests vehicles.

La relació dels esmentats vehicles i llurs característiques és la següent:

|  |  |
| --- | --- |
| Tipologia | Recol·lector LATERAL 25 m³ |
| Marca | Renault |
| Model | D 26 WIDE R6X2 320 E6 Diesel |
| Matrícula | 1302KWX |
| Tipologia | Recol·lector LATERAL 25 m³ |
| Marca | Renault |
| Model | D 26 WIDE R6X2 320 E6 Diesel |
| Matrícula | 4556KWW |
| Tipologia | Recol·lector posterior 10-12 m³ |
| Marca | RENAULT |
| Model | D 16 R4X2 280 E6 Diesel |
| Matrícula | 7945KXB |

Si el conveni es rescindeix els vehicles passaran a ser propietat de l’Ajuntament. Els vehicles s'hauran de tornar a l'Ajuntament operatius. En el cas que els vehicles tinguin un valor residual no amortitzat, l'Ajuntament tindrà la possibilitat d'abonar el que resti per amortitzar al Consorci o SAVO,SA o bé que l'amortització sigui assumida per la nova empresa que assumeixi el contracte.

Sisè. L’Ajuntament podrà sol·licitar al Consorci mitjançant correu electrònic adreçat a [convenis@cresidusvo.cat](mailto:convenis@cresidusvo.cat) la realització d’hores addicionals dels serveis objecte d’aquest conveni per atendre necessitats puntuals i extraordinàries, sense necessitat de modificar les condicions dels respectius serveis. El Consorci comunicarà a l’Ajuntament mitjançant correu electrònic adreçat a becerriltjj@montornes.cat la possibilitat de realitzar aquestes hores extraordinàries així com el seu cost en el termini de dos dies.

De la mateixa manera, el Consorci comunicarà a l’Ajuntament mitjançant el correu indicat al paràgraf anterior, les hores addicionals dels serveis objecte d’aquest conveni que consideri necessàries realitzar en supòsits puntuals i extraordinaris per a la correcta prestació del serveis i el seu cost. En aquest cas, l’Ajuntament mitjançant el correu electrònic del Consorci indicat en el paràgraf anterior, haurà d’autoritzar la realització d’aquestes hores en el termini de dos dies.

Setè. Per a la gestió dels serveis regulats mitjançant preus públics, l’Ajuntament haurà d’abonar al Consorci l’import que resulti de l’aplicació de les ordenances reguladores dels preus públics aprovades anualment pel Consell Plenari del Consorci, en funció del servei.

De la mateixa manera, l’Ajuntament abonarà al Consorci en concepte de quota d’adhesió al Consorci, l’import que resulti de l’aplicació de l’ordenança reguladora de la quota aprovada anualment pel Consell Plenari del Consorci.

Per a la gestió dels altres serveis regulats en aquest conveni, l’Ajuntament abonarà al Consorci l’import que s’estableix a l’Annex d’aquest conveni mensualment i en proporció amb els dies de prestació del servei, i/o de l’import que resulti d’aplicar els preus unitaris previstos a l’annex d’aquest conveni.

El pagament s’ha de realitzar d’acord amb la forma establerta a l’article 198 de la Llei 9/2017, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014. En el cas dels serveis regulats mitjançant ordenances, el pagament s’ha de realitzar d’acord amb la forma establerta a les respectives ordenances.

Per a la resta d’anualitats de vigència d’aquest conveni, així com de les pròrrogues successives, la quantitat que l’Ajuntament hagi d’abonar al Consorci pels serveis objecte d’aquest conveni es determinarà mitjançant ordenança reguladora, d’acord amb la forma que s’hi estableixi, o per mitjà d’addenda a aquest conveni que l’Ajuntament haurà d’abonar al Consorci en els termes descrits anteriorment.

Vuitè. Durant el primer trimestre de l’any següent al de cada anualitat de vigència d’aquest conveni, o de cada anualitat de les successives pròrrogues, el Consorci presentarà a l’Ajuntament la liquidació definitiva dels serveis prestats durant l’any anterior, amb indicació dels serveis efectivament prestats durant aquell any i el seu cost, obligant-se les parts a liquidar aquesta situació, abonant l’Ajuntament al Consorci o, en el seu cas, retornant el Consorci a l’Ajuntament, la diferència que en resulti.

Novè. No més tard del 15 d’octubre de cada anualitat de vigència d’aquest conveni el Consorci presentarà a l’Ajuntament una proposta d’addenda per a l’any immediatament següent, prenent com a referència els serveis efectivament prestats durant el període comprès entre l’1 de gener i el 31 d’agost d’aquell any.

Aquesta addenda incorporarà els Annexos amb les característiques de cada un dels serveis objecte del conveni i els pressupostos pel període comprès entre l’1 de gener i el 31 de desembre de l’any immediatament següent. La quantitat que l’Ajuntament haurà d’abonar al Consorci pels serveis objecte d’aquest conveni seran els preus que s’actualitzin, s’aprovin i es publiquin pel Consorci corresponents a les anualitats successives de prestació del servei.

Desè. El Consorci comunicarà trimestralment a l’Ajuntament les quantitats que resulten de la valorització de les fraccions vidre, paper i cartró i envasos lleugers i de la venda de paper i cartró, així com de la compensacions econòmiques que corresponguin. El Consorci només abonarà aquestes quantitats quan les hagi percebut dels sistemes integrats de gestió.

Onzè. El Consorci tramitarà l’expedient de compensació, de conformitat amb el que preveu la legislació vigent, quan l’Ajuntament sigui deutor del Consorci per l’objecte d’aquest conveni.

Dotzè. Es crea una Comissió de seguiment d’aquest conveni que vetlla pel correcte compliment de les obligacions que s’hi preveuen.

1. La Comissió de seguiment té les funcions següents:
2. Validar les propostes de modificació que proposi l’Ajuntament o el Consorci.
3. Validar les hores addicionals de serveis realitzades.
4. Acordar aquelles altres despeses derivades dels serveis objecte d’aquest conveni.
5. Validar les liquidacions definitives dels serveis prestats durant l’any anterior.
6. Fer el seguiment del compliment de les obligacions corresponents al règim econòmic que preveu aquest conveni.
7. Fer el seguiment del compliment de les obligacions que preveu aquest conveni.
8. La Comissió de seguiment està integrada pels membres següents:
9. El/la gerent del Consorci, que la presideix.
10. Un/a regidor/a de l’Ajuntament, el qual té la condició de vocal.
11. Un/a tècnic/a de l’Ajuntament, el qual té la condició de vocal.
12. Un/a tècnic/a del Consorci o de Serveis Ambientals del Vallès Oriental, SA, el qual té la condició de vocal.
13. Les decisions de la Comissió de seguiment s’adopten per consens.

Tretzè. L’incompliment de les obligacions establertes en les clàusules del present Conveni per part de l’Ajuntament o del Consorci habilitarà a l’altra part a reclamar davant la Comissió de Seguiment el seu compliment i proposar les actuacions i procediments de resolució que consideri adients.

Catorzè. Aquest conveni entra en vigor en la data que se signi per la última de les parts, no obstant estén els seus efectes des l’1de març de 2025 fins al 31 de desembre de 2027.

Així mateix, aquest conveni pot ser objecte de pròrrogues successives de sempre d’una durada d’un any.

Quinzè. Aquest conveni es pot extingir per:

1. La dissolució del Consorci
2. La pèrdua per l’Ajuntament de la competències que es despleguen en aquest conveni
3. L’acord mutu entre les parts
4. La denúncia plantejada unilateralment davant l’altra part amb una antelació mínima de sis mesos

Setzè. L’ordre jurisdiccional contenciós administratiu és el competent per tal de resoldre les possibles incidències que puguin derivar-se d’aquest conveni.

I convenint ambdues parts la formalització d’aquest conveni, el signen i ratifiquen en senyal de conformitat, de la qual cosa les secretàries donen fe.

*Signat electrònicament*